  Туспуктэм: Данил Кузнецов Наталия Сильвестрова Удмуртиын та ужан арняе лымыялоз, куд-ог нуналъёсы сюресъёс вылын лымы вӧлдэт луоз. Арнялэн шораз шуак кезьытскоз. Со сярысь улосвыл Гидрометцентрлэн пресс-службаез ивортӥз. Пуксёнэ, 6-тӥ тулыспалэ, омырын уйин -3…-8, уйпал ёросъёсын -10…-13 градусозь луоз, нуназе температура 0…-5 градусозь ӝутскоз. Вирнуналэ, 7-тӥ тулыспалэ, уйин но нуналлэн нырысетӥ ӝыныяз -1…-6 градус возиськоз, ӝытлы -5…-10 градус тупатскоз. Нуназе тӧл кужмоялоз, секундскын 9-14 метре пельтоз. Покчиарняе, 8-тӥ тулыспалэ, уйин температура -11…-16 градусозь лэзькоз, нуназе -10…-14 градус луоз. Удмуртарняе, 9-тӥ тулыспалэ, уйин -15…-20 градусозь кезьыт кариськоз, нуназе -12…-17 градус возиськоз. Нырысь-валысь чакланъёсъя, шутэтскон нуналъёсы лымыяны кулэ ӧвӧл. Тегъёс: куазь Гидрометцентр Удмуртия  